Diari Oficial de la Generalitat Valenciana


Sumari del DOGV 8180, del 29-11-2017 (2017/9772)

Informe ambiental i territorial estratègic en el procediment simplificat relatiu a la modificació puntual número 2 del Pla general d'Aín. Expedient número 2/2017.
------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9772


Data del document
:   23-10-2017

Organisme emissor
:   Ajuntament d'Eslida

Tipus de document
:   Anunci

Correcció d'errades

 Descriptors 

:   * Eslida
    * pla d'urbanisme
    * administració local

Informe ambiental i territorial estratègic en el procediment simplificat relatiu a la modificació puntual número 2 del Pla general d'Aín. Expedient número 2/2017.  
 [2017/9772]  
De conformitat amb l'article 51.7 de la Llei 5/2014, de la Generalitat, d'ordenació del territori, urbanisme i paisatge, es publica l'informe ambiental i territorial estratègic de la modificació del planejament urbanístic abans indicat, del tenor literal següent:  
  
«Antecedents  
S'ha formulat document inicial estratègic per iniciativa municipal i que es va presentar a aquest òrgan ambiental, l'objecte del qual és l'ampliació de l'ample d'un vial en projecte o de nova execució, de la xarxa secundària, ubicat paral·lelament al carrer Calvari, amb fort pendent.  
  
S'ha informat en data juliol 2017 que la documentació presentada és suficient per a la identificació i valoració de possibles efectes en el medi ambient, l'escassa incidència en aquest, el seu reduït àmbit i l'escàs impacte i entitat de la modificació puntual del Pla general, sense que s'identifiquen altres administracions afectades o persones interessades a efectes ambientals a què es refereix el present procediment.  
  
Normativa aplicable: l'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.  
  
La dita directiva s'incorpora a l'ordenament jurídic espanyol mitjançant la Llei 21/2013, de 9 de desembre, d'avaluació ambiental, i al dret autonòmic valencià mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
En l'àmbit estatal, el Reial decret 7/2015, de 30 d'octubre, pel qual s'aprova el text refós de la Llei del sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Planejament vigent: el Pla general d'ordenació urbana del municipi d'Aín va ser aprovat definitivament el 9 de juliol de 2012, mitjançant Acord de la Comissió Territorial d'Urbanisme.  
Documentació presentada: la documentació presentada ha consistit en document inicial estratègic de la modificació puntual número 2 del Pla general, a què es va acompanyar projecte tècnic complet de la modificació puntual.  
Objecte: ampliació de l'ample d'un vial en projecte o de nova execució, de la xarxa secundaria, ubicat paralel·lament al carrer Calvari, amb fort pendent, i ajust d'alineació, amb una superfície afectada de 45 m². Afecta únicament l'ordenació detallada en sòl urbà.  
  
Consultes: l'òrgan ambiental és l'Ajuntament d'Aín, en concordança amb el que estableix l'article 48.c de la LOTUP, en la seua redacció donada per l'article 115 de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat.  
Tenint en compte l'anterior, per tractar-se d'ordenació detallada, per afectar, a més a competències que li són pròpies al municipi, com són la protecció del medi ambient (art. 25.2.f) LRBRL), la protecció de la salubritat pública (art. 25.2.h LRBRL), i l'ordenació, gestió, execució i disciplina urbanística (art. 25.2.d LRBRL), i perquè s'estima que no hi ha una altra administració pública, organisme o persona interessada les competències o béns demanials de les quals puguen resultar afectades per la proposta, assenyalant-se per part del Servei Territorial d'Urbanisme, en escrit de data 25 de setembre de 2017, que dins del tràmit de consultes, no té cap observació a realitzar.  
  
Identificació i valoració de possibles efectes sobre el medi ambient: es considera que, des del punt de vista urbanístic, la modificació proposada no pareix que tindrà efecte significatiu sobre el medi ambient, ja que es tracta en definitiva d'una simple modificació de l'ordenació detallada en sòl urbà d'escassa entitat i superficie.  
  
Conclusió: a la vista de l'article 51 de la LOTUP i el seu annex VIII, es considera que la modificació puntual del pla general no estableix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural. Per tant, es pot concloure que la dita modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègic simplificat.  
Òrgan competent: la competència en matèria d'avaluació ambiental i territorial estratègica no està assignada a cap òrgan per la Llei reguladora de bases de règim local; no obstant això, com que l'aprovació dels plans urbanístics correspon al Ple segons el que disposa l'article 22.2.C LRBRL, resulta convenient que l'avaluació ambiental es realitze per un altre òrgan municipal, i és l'Alcaldia en el present cas.  
  
D'acord amb tot allò exposat, resolc:  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 2 del Pla general d'Aín; tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, corresponent continuar la tramitació d'acord amb la seua normativa sectorial.  
  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera produït l'aprovació de la dita modificació puntual en el termini de quatre anys des de la seua publicació. En aquest cas, s'hauria d'iniciar novament el procediment d'avaluació ambiental i territorial estratègica.  
  
Tercer. Ordenar la publicació de l'extracte d'aquest acord en el DOGV i en la web municipal.  
  
Quart. Contra la present resolució, per no ser un acte definitiu en via administrativa, no pot interposar-se cap recurs, sense perjuí dels que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla, o bé, sense perjuí dels que pertoquen en via administrativa contra l'acte, si és el cas, d'aprovació del pla. Sense perjuí que els interessats puguen exercitar, si és el cas, qualsevol altre que estimen procedent.»  
  
Aín, 23 d'octubre de 2017.- L'alcalde president: Javier Sorribes Gil.